## El secretari autonòmic de Representació davant la UE destaca la vocació europeista i euromediterrània de la Comunitat Valenciana

*** El secretari autonòmic de Representació davant la UE ha presentat el director de Comunicació i portaveu del Parlament Europeu en el Fòrum Europa Tribuna Mediterrània**

**València.**

El secretari autonòmic de Representació davant la Unió Europea i les Comunitats Autònomes, Pablo Broseta, s’ha referit a la vocació europeista i euromediterrània de la Comunitat Valenciana de la qual ha destacat que “forma part del nostre ADN i de la nostra pròpia identitat política”.

El secretari autonòmic ha fet estes declaracions en el desdejuni informatiu del Fòrum Europa Tribuna Mediterrània, organitzat per Nueva Economía Fórum, en el qual ha presentat el director de Comunicació i portaveu del Parlament Europeu, Jaume Duch.

Durant la seua intervenció, Broseta ha fet al·lusió a assumptes clau per a la Unió Europea com la migració, el pacte verd europeu, l’economia i els conflictes internacionals, que se sumen a l’ampliació que implica la integració dels països orientals que tracten d’incorporar-se a la UE.

Fecha: 14/05/2024